CELEX: 62019TN0006
Language: fi
Date: 2019-01-04 00:00:00
Title: Asia T-6/19: Kanne 4.1.2019 – Irish Wind Farmers’ Association ym. v. komissio

11.3.2019   
            
            
               FI
            
            
               Euroopan unionin virallinen lehti
            
            
               C 93/69
            
         
      Kanne 4.1.2019 – Irish Wind Farmers’ Association ym. v. komissio
      (Asia T-6/19)
      (2019/C 93/89)
      Oikeudenkäyntikieli: englanti
      
         Asianosaiset
      
      
         Kantajat: Irish Wind Farmers’ Association Clg (Kilkenny, Irlanti), Carrons Windfarm Ltd (Shanagolden, Irlanti), Foyle Windfarm Ltd (Dublin, Irlanti) ja Greenoge Windfarm Ltd (Bunclody, Irlanti) (edustajat: asianajajat M. Segura Catalán ja M. Clayton)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Euroopan komission 25.10.2018 päivätyn kirjeen, joka koskee asiaa SA.44671 Irlanti – Fossiilisten polttoaineiden alalle alennettujen kiinteistöverokantojen muodossa myönnetty väitetty lainvastainen valtiontuki
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen ainoaan kanneperusteeseen, jonka mukaan komissio ei aloittanut SEUT 108 artiklan 2 kohdan ja asetuksen 2015/1589 (1) 4 artiklan 4 kohdan mukaista muodollista tutkintamenettelyä huolimatta valtiontuen olemassaoloa koskevista epäilyistä, minkä vuoksi kantajien menettelyllisiä oikeuksia loukattiin. Tämä kanneperuste jakautuu kahteen osaan:
      
                  1.
               
               
                  Ensimmäinen osa: komission olisi pitänyt tehdä muodollinen päätös. Komissio ei tutkinut kantelua omien sääntöjensä edellyttämällä tavalla, ja riidanalainen toimi tehtiin asetuksen 2015/1589 säännösten vastaisesti.
               
            
                  2.
               
               
                  Toinen osa: komissiolla olisi pitänyt olla vakavia epäilyjä toimen luokittelemisessa tueksi ja sen olisi tämän vuoksi pitänyt aloittaa asetuksen 2015/1589 4 artiklan 4 kohdan mukainen muodollinen tutkintamenettely, erityisesti kun komissio mm. ymmärsi väärin kantelun laajuuden, ei tutkinut asianmukaisesti kaikkia kantelijan kantelun yhteydessä toimittamia tietoja ja seurasi virheellistä lähestymistapaa valikoivuuden arvioinnin suhteen eikä tutkinut muita SEUT 107 artiklassa asetettuja edellytyksiä.
               
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).